בימים אלה מוקם באזור התעסוקה של חולון המבנה השני של חברת גב ים, שמש את משרדי חברת אדידס וחברות הבת שלה.
המבנה, שגודלו 13,000 מ"ר, ישמש את משרדי חברת אדידס וחברות הבת שלה סקצ'רס וריבוק. מלבד המשרדים יהיו בבניין אולמות תצוגה של כלל מוצרי החברות ובקומת הכניסה של המתחם יהיו מסעדות ומקומות בילוי. מחברת גב ים נמסר כי שיתוף הפעולה עם עיריית חולון סייע רבות בקידום בניית הפרויקטים בעיר, הכוללים מספר מבנים ברחוב המלאכה פינת רחוב הסדן באזור התעשיה.
עד כה פותחו בשנים האחרונות באזור התעשיה והתעסוקה חולון למעלה מ-200 אלף מ"ר ונקלטו בו כ-140 חברות חדשות. האזור עומד בפני פיתוח נוסף של 300 אלף מ"ר, אשר יקלטו עסקים רבים נוספים. לתנופת הפיתוח של האזור תרומה כלכלית וחברתית חשובה ביותר לעיר חולון ולתושביה.
יצוין, כי מחירי הקרקע באזור התעשיה עלו בעשור האחרון פי שלושה בעקבות אישור תכניות בנין העיר ח-499 וח-152/3, פתיחת מחלף חולון מזרח, פיתוח התשתיות באיזור התעשיה ופיתוח פרויקטים חדשים לאכלוס. בעוד מספר חודשים ייפתח כביש חדש שיחבר את רחוב המרכבה באזור התעשיה לכביש 44, אשר אמור לשפר משמעותית את הנגישות.
מי קונה בארץ???